wickkiey/tamil-wikipedia-chunked huggingface dataset:
# ஏர் இந்தியா எக்சுபிரசு விமானம் 812

## இழப்பீடு

இறந்தவர்கள் குடும்பத்துக்கு ௹ 2,00,000 ம் காயமடைந்தவர்களுக்கு ௹ 50,000 ம் வழங்கப்படும் என இந்தியப் பிரதமர் மன்மோகன் சிங் அறிவித்தார். இவை பிரதமர் தேசிய நிவாரண நிதியில் இருந்து வழங்கப்படும் . கருநாடக முதல்வர் எதியூரப்பாவும் இறந்தவர்கள் குடும்பத்துக்கு ௹ 2,00,000 வழங்கப்படும் என அறிவித்துள்ளார் . இவையல்லாமல் மாண்ட்ரீல் கருத்தரங்கில் ஏற்பட்ட ஒப்பந்தம் காரணமாக இந்திய வான் பயண சட்டத்தில் கொண்டுவரப்பட்ட சட்டதிருத்ததின் படி இறந்தவர்கள் குடும்பத்துக்கு இந்திய ரூபாய் 72,00,000 வழங்கும் படி விமான நிருவனத்துக்கு விமான போக்குவரத்து துறை அறிவுறுத்தியுள்ளது . இடைக்கால இழப்பீடாக 12 வயதுக்கு மேற்பட்டவர்களுக்கு ௹ 10,00,000 ம் 12 வயதுக்கும் குறைவானவர்களுக்கு ௹ 5,00,000 ம் காயமடைந்தவர்களுக்கு ௹ 2,00,000 ம் வழங்குவதாக இந்தியன் ஏர்லைன்சு அறிவித்துள்ளது. இந்த இழப்பீடு பிரதமர் அறிவித்துள்ள இழப்பீடுக்கு மேலதிகமானதாகும்.
# பாத்திம கலீபகம்

**பாத்திம கலீபகம்** (*Fatimid Caliphate*, அரபி:الفاطميون) எகிப்தை மையமாகக் கொண்டு செயல்பட்ட இசுலாமிய கலீபகம் ஆகும். பெரும்பான்மையோரால் அங்கீகரிக்கப்பட்ட கலீபகங்களின் வரிசையில் அமையப்பெற்ற ஒரே சியா இசுலாமிய கலீபகம் இது. கிபி 909ல் முகம்மது நபியின் மகள் பாத்திமாவின் வழி வந்த அப்துல்லா அல் மகதி பில்லா என்பவரால் இது தோற்றுவிக்கப்பட்டது. இதன் பேரிலேயே இது *பாத்திம கலீபகம்* என அழைக்கப்படுகின்றது. இதன் கலீபாக்கள் சியா இசுலாமின் இசுமாயிலி பிரிவின் இமாமாகவும் இருந்தனர். இவர்களின் ஆட்சி அதன் உட்சத்தில் வட ஆப்பிரிக்கா, எகிப்து, சிசிலி, சிரியா, பாலசுத்தீனம், லெபனான் மற்றும் கெசாசு ஆகிய பகுதிகளை உள்ளடக்கியதாக இருந்தது. 1070 வாக்கில் துருக்கிய மற்றும் சிலுவைப்போராளிகளின் படையெடுப்பால் சரிவை சந்திக்கத் தொடங்கிய இந்த பேரரசு, 1171ல் அய்யூப்பிய வம்ச பேரரசர், சலாகுத்தீன் எகிப்தை கைப்பற்றியதைத் தொடர்ந்து முடிவுக்கு வந்தது.  
இன்றைய எகிப்தின் தலைநகரமான கெய்ரோ, இவர்களின் ஆட்சியிலேயே நிர்மானிக்கப்பட்டது. கிபி 969ல் உருவாக்கப்பட்ட இந்த நகரத்தின் அப்போதைய பெயர் *அல்-காகிரா* என்பதாகும். இன்றும் இந்த நகரத்தில் இருக்கும் அல்-அசார் பல்கலைக்கழகம், அல்-கக்கீம் பள்ளிவாசல் போன்றவை பாத்திம கலீபகத்தின் கட்டடக்கலைக்கு சிறந்த எடுத்துக்காட்டுகளாகும்.
# தொரப்பாடி

**தொரப்பாடி** (ஆங்கிலம்:**Thorapadi**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும். இதனருகே அமைந்த தொடருந்து நிலையம் 6 கி.மீ. தொலைவில் உள்ள பண்ருட்டியில் உள்ளது.
# தொரப்பாடி

## அமைவிடம்

கடலூரிலிருந்து 35 கி.மீ. தொலைவில் அமைந்த தொரப்பாடி பேரூராட்சிக்கு கிழக்கே பண்ருட்டி 6 கி.மீ.; மேற்கே உளுந்தூர்பேட்டை 35 கி.மீ.; வடக்கே விழுப்புரம் 25 கி.மீ. மற்றும் தெற்கே நெய்வேலி 18 கி.மீ. தொலைவில் உள்ளது.
# தொரப்பாடி

## பேரூராட்சியின் அமைப்பு

6 ச.கி.மீ. பரப்பும், 15 பேரூராட்சி மன்ற உறுப்பினரகளையும், 43 தெருக்களையும் கொண்ட இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
# தொரப்பாடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,882 வீடுகளும், 7,659 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.37% மற்றும் பாலின விகிதம் 1,000 ஆண்களுக்கு, 958 பெண்கள் வீதம் உள்ளனர்.
# கிள்ளை

**கிள்ளை** (ஆங்கிலம்:**Killai**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், சிதம்பரம் வட்டத்தில் இருக்கும் ஒரு பேரூராட்சி ஆகும்.
# கிள்ளை

## அமைவிடம்

கடலூர் - சிதம்பரம் வழித்தடத்தில் அமைந்த கிள்ளை பேரூராட்சி, மாவட்டத் தலமையிடமான கடலூரிலிருந்து 46 கி.மீ. தொலைவிலும்; சிதம்பரத்திலிருந்து 12 கி.மீ. தொலைவிலும் உள்ளது.
# கிள்ளை

## பேரூராட்சியின் அமைப்பு

15.36 சகி.மீ. பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
# கிள்ளை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,359 வீடுகளும், 13,608 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 77% மற்றும் பாலின விகிதம் 1,000 ஆண்களுக்கு, 986 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,559 மற்றும் 1,677 ஆகவுள்ளனர்.
# செயற்கை உயிரணு

**செயற்கை உயிரணு** அல்லது **செயற்கை உயிரி** (*Artificial cell*) என்பது செயற்கை வேதிப் பொருட்களால் உருவாக்கப்பட்ட ஒரு உயிரணு ஆகும்.
# செயற்கை உயிரணு

## 2010 அறிவிப்பு

2010 வரைக்கும் மற்ற உயரணுக்களில் இருந்தே, உயிரணுப் பிரிவு மூலம் பிற உயிரணுக்கல் உருவாக்கப்பட்டன. 2010 இல் முதன் முறையாக கணினியில் வடிவமைக்கப்பட்ட டி.என்.ஏ மரபுத் தரவுகளுக்கு ஏற்ப வேதிப் பொருட்களால் உருவாக்கப்பட்ட synthetic genome ஒரு பக்டீரியாக்கு transplanted செய்து, புதுவையான உயிரணுக்களை உற்பத்தி செய்வதில் உயிரியலாளர்கள் வெற்றி கண்டுள்ளார்கள். இது செயற்கை உயிரணு உருவாக்கத்தில் ஒரு முக்கிய மைல்கல்லாகக் கருதப்படுகிறது.
# நினைவெல்லாம் நித்யா

**நினைவெல்லாம் நித்யா** (*Ninaivellam Nithya*) 1982 ஆம் ஆண்டில் வெளிவந்த இந்தியத் தமிழ்த் திரைப்படமாகும்.  
ஸ்ரீதர் இயக்கத்தில் வெளிவந்த இத்திரைப்படத்தில், முத்துராமன் மகனான கார்த்திக் உடன் ஜெமினி கணேசன் மகளான ஜீஜி இணைந்து நடித்திருந்தார். ஜீஜி நடித்த ஒரே படம் இதுவேயாகும். வர்த்தக ரீதியாக வெற்றியடையாத இப்படத்துடன் திரையுலகிலிருந்து விலகி விட்ட ஜீஜி, பின்னர் மருத்துவத் துறையில் ஈடுபட்டு எய்ட்ஸ் விழிப்புணர்வு தொடர்பான துறையில் மிகுந்த அளவு பணியாற்றியுள்ளார்.
# நினைவெல்லாம் நித்யா

## நடிகர்கள்

- கார்த்திக்- சந்துரு
- ஜீஜி- நித்யா
- நிழல்கள் ரவி- தியாகு
- நிதர்ஷன்- குகநேசன்
# நினைவெல்லாம் நித்யா

## இசை

இத்திரைப்படத்திற்கு இளையராஜா இசையமைத்திருந்தார். வர்த்தக ரீதியாக இப்படம் வெற்றி அடையாது போயினும், இளையராஜாவின் இசையிலும், வைரமுத்துவின் வரிகளிலும் இதன் பாடல்கள் மிகுந்த பிரபலம் ஆயின. "பனி விழும் மலர்வனம்", "ரோஜாவைத் தாலாட்டும் தென்றல்" போன்ற பாடல்கள் இன்றளவும் மேடைகளிலும், தொலைக்காட்சி இசை நிகழ்ச்சிகளிலும் பாடப்பெறுகின்றன. ஹம்சநாதம் என்னும் கருநாடக இசை இராகத்தின் மீதாக அமைந்த "கன்னிப்பொண்ணு கைமேல" என்னும் பாடல் கிராமிய இசை முறைமையில் அமைந்துள்ளது அதன் தனிச் சிறப்பு. "பனி விழும் மலர்வனம்" பாடல் சலநாட என்னும் கருநாடக இசை இராகத்தில் அமைந்துள்ளது.  
| **இல.** | **பாடல்** | **பாடகர்(கள்)** | **வரிகள்** | **நீளம் (நிமிட:நொடிகள்)** |
| --- | --- | --- | --- | --- |
| 1 | கானல் நீர் போல் | எஸ். ஜானகி | வைரமுத்து | 04:12 |
| 2 | கன்னிப் பொண்ணு | மலேசியா வாசுதேவன், பி. சுசீலா | 04:23 |  |
| 3 | நீதானே எந்தன் | எஸ். பி. பாலசுப்பிரமணியம் | 04:26 |  |
| 4 | நினைவெல்லாம் நித்யா | எஸ். பி. பாலசுப்பிரமணியம் | 01:31 |  |
| 5 | பனிவிழும் மலர்வனம் | எஸ். பி. பாலசுப்பிரமணியம் | 04:30 |  |
| 6 | ரோஜாவைத் தாலாட்டும் | எஸ். பி. பாலசுப்பிரமணியம், எஸ். ஜானகி | 04:13 |  |
| 7 | தோளின் மேலே | எஸ். பி. பாலசுப்பிரமணியம் | 04:25 | } |
# கிழக்கே போகும் ரயில்

**கிழக்கே போகும் ரயில்** 1978 ஆம் ஆண்டு வெளிவந்த தமிழ்த் திரைப்படமாகும். பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம். இத்திரைப்படத்தில் சுதாகர், எம். ஆர். ராதிகா மற்றும் பலர் நடித்திருந்தனர். இப்படம் வணிக அடிப்படையில் பெரும் வெற்றி அடைந்தது. திரையரங்குளில் 365 நாட்கள் ஓடியது. இப்படம் *தூர்ப்பு வெள்ளே ரைலு* (*తూర్పు వెళ్ళే రైలు*) என்ற பெயரில் 1979 இல் தெலுங்கில் மறுஆக்கம் செய்யப்பட்டது. பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம் "கிழக்கே போகும் ரயில்".  
கிராமியச் சூழலில் பெருமளவில் வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகவும், இன்றளவும் வெற்றிகரமான தொலைக்காட்சித் தொடர் தயாரிப்பாளராகவும் விளங்கி வரும் ராதிகா அறிமுகமானார். அவரது முதற்படத்தைப் போலவே, கிராமியச் சூழலில் அநேகமாக வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகப் பல வருடங்களுக்கு விளங்கி, இன்றளவும் வெற்றிகரமான தொலைக்காட்சித் தொடர் தயாரிப்பாளராக விளங்கி வரும் ராதிகா அறிமுகமானார். நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலை சுவைபடவும் இயற்கையாகவும் சித்தரித்த இப்படம் வர்த்தக ரீதியாகவும் பெரும் வெற்றி அடைந்தது. இப்படத்தில் பாக்கியராஜ் உதவி இயக்குநராகப் பணியாற்றினார்.
# கிழக்கே போகும் ரயில்

### கதை

நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலே இத்திரைப்படத்தின் கதைக்களமாகும்.  
இளையராஜா இசையில் இப்படத்தின் பாடல்கள் அனைத்துமே பெரும் அளவு பிரபலமாயின. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.
# கிழக்கே போகும் ரயில்

### பாத்திரங்கள்

- பரஞ்சோதியாக சுதாகர்
- பாஞ்சாலியாக ராதிகா சரத்குமார்
- பட்டாளத்தாராக விஜயன்
- பாஞ்சாலியின் சகோதரி கருத்தம்மாவாக காந்திமதி
- பஞ்சாயத்து உறுப்பினராக ஜனகராஜ்
# கிழக்கே போகும் ரயில்

### ஒலிப்பதிவு

இந்தப் படத்தின் பின்னணி இசையையும் பாடல்களையும் இளையராஜா இயற்றியிருந்தார். இப்படத்தின் பாடல்கள் அனைத்துமே பெரும்புகழ் பெற்றன. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.
| எண் | பாடல் | பாடகர்கள் | பாடலாசிரியர் | நேரம் |  |
| --- | --- | --- | --- | --- | --- |
| 1 | "கோவில் மணியோசை" | மலேசியா வாசுதேவன்
எஸ். ஜானகி | கண்ணதாசன் | 4:39 |  |
| 2 | "மாஞ்சோலைக் கிளிதானோ" | பி. ஜெயச்சந்திரன் | முத்துலிங்கம் (கவிஞர்) | 4:40 |  |
| 3 | "பூவரசம்பூ பூத்தாச்சு" | எஸ். ஜானகி | கங்கை அமரன் | 4:42 |  |
| 4 | "மலர்களே" | மலேசியா வாசுதேவன்
எஸ். ஜானகி | சிற்பி பாலசுப்ரமணியம் | 4:04 | } |
# உதுமானிய கலீபகம்

**உதுமானிய கலீபகம்** (ஒட்டோமன் கலீபகம், *Ottoman Caliphate*, துருக்கிய: Hilâfet makamı) இசுலாமிய கலீபகங்களின் வரிசையில் அமையப்பெற்ற கடைசி கலீபகம் ஆகும். துருக்கிய ஒட்டோமன் பேரரசின் ஒரு அங்கமாக இது இருந்தது. ஒட்டோமன் பேரரசின் எட்டாவது சுல்தானான முதலாம் சலீம், 1517ல் மேற்கொண்ட போர் நடவடிக்கைகளை அடுத்து எகிப்தின் மாம்லுக் பேரரசு முடிவுக்கு வந்தது. இதனை அடுத்து அந்த அந்த பேரரசின் பாதுகாப்பில் இருந்த அப்பாசியக் கலீபகத்தின் கடைசி கலீபாவான மூன்றாம் அல்முத்தவக்கில் துருக்கியின் இசுதான்புல் நகரில் சிறைவைக்கப்பட்டார். அங்கு அவர் தனது கலீபா பதவியையும் அதற்கான முத்திரையையும் முதலாம் சலீமிடம் கையளித்ததை அடுத்து, உதுமானிய கலீபகம் ஆரம்பமாகியது. இதையடுத்து 1517ல் முதலாம் சலீம் தன்னை முதலாம் உதுமானிய கலீபாவ அதிகாரப்பூர்வமாக அறிவித்துக் கொண்டார்.  
உதுமானிய கலீபகம் அராபியர் அல்லாதவர்களால் ஆளப்பட்ட ஒரே கலீபகம் ஆகும். இவர்களின் ஆட்சியில் மெக்கா மதினா போன்ற முக்கிய இசுலாமிய புனிதத்தலங்கலும் கைப்பற்றப்பட்டன. மேலும் இவர்களின் ஆட்சியிலேயே கலீபகம் என்பது மதத்தலைமை என்பதையும் தாண்டி அரசியல் தலைமை என்ற முக்கியத்துவத்தையும் பெற்றது. ஐரோப்பா மற்றும் உருசியா ஆகிய பகுதிகளில் வாழ்ந்த இசுலாமியர்களின் உரிமைகளை பாதுகாப்பதில் இவர்களின் ஆட்சி முக்கியப் பங்கு வகித்தது.  
சுமார் நான்கு நூற்றாண்டுகள் வரை தொடர்ந்த இந்த கலீபகம் முதலாம் உலகப் போரில் ஒட்டோமன் பேரரசு தோல்வியை சந்தித்ததை அடுத்து வீழ்ச்சியடையத் தொடங்கியது. இதன் கடைசி கலீபாவான இரண்டாம் அப்துல் மசீத் 1924ல் இறந்ததை தொடர்ந்து இந்த கலீபகம் முடிவுக்கு வந்தது. இதையடுத்து முசுத்தபா கமால் அத்தாதுர்கின் தலைமையில் அமைக்கப்பட்ட துருக்கிய தேசிய இயக்கம், மத சார்பற்ற துருக்கியை அமைப்பதின் ஒரு அங்கமாக இசுலாமிய கலீபா பதவியை ரத்து செய்தது.
# பதினாறு வயதினிலே

***பதினாறு வயதினிலே*** 1977 ஆம் ஆண்டில் வந்த தமிழ்த் திரைப்படமாகும்.
இப்படம் தமிழ்த் திரைப்பட வரலாற்றில் புதிய திருப்பம் ஒன்றை உருவாக்கியது, முன்னணி நட்சத்திரங்களான கமல்ஹாசன், ஸ்ரீதேவி, ரஜினிகாந்த் நடிப்பில் பாரதிராஜா இயக்கத்தில் வெளியான இத்திரைப்படம் 175 நாட்கள் மேல் வெற்றிகரமாக ஓடியது.  
இத்திரைப்படம் தெலுங்கில் '16 வயசு' மற்றும் இந்தியில் 'சொல்வ சவன்' எனும் பெயரில் மீண்டும் எடுக்கப்பட்டது, ஸ்ரீதேவி அனைத்து மொழியிலும் கதாநாயகியாக நடித்தார், ஸ்ரீதேவியின் முதல் இந்தி மொழி திரைப்பட கதாநாயகி அறிமுகமாகும்.
# பதினாறு வயதினிலே

## வகை

கிராமப்படம் / கலைப்படம்
# பதினாறு வயதினிலே

## கதைச் சுருக்கம்

கிராமத்துச் சூழலில் அமைந்த இக்கதையில் கமலஹாசன் சப்பாணி என்னும் கால்விளங்காதவன் வேடமேற்று வெள்ளந்தியான குணசித்திரப் பாத்திரத்தில் நடித்திருந்தார். கிராமத்திலேயே மிக அதிகம் படித்தவளாக, 'பத்தாம் வகுப்பு தேர்ச்சி'யாகி விட்ட மயிலிடம் (ஸ்ரீதேவி) ஒரு தலைக் காதல் கொண்டிருக்கிறார். அவளோ கிராமத்திற்கு வரும் மருத்துவ இளைஞனிடம் மனதை பறிகொடுத்திருக்கிறாள். ஒரு கட்டத்தில் அந்த மருத்துவன் காதலிப்பது தன்னையல்ல, தனது பதினாறு வயதையே என்று அவள் உணர்கையில், அவளது தாய் இறக்கிறாள். அனாதையாக நிற்கும் மயிலுக்கு தானே ஆதரவாக சப்பாணி துணை நிற்கிறான்.  
ஒரு முறை மயிலிடம் அவமானப்படுகிற பரட்டை (ரஜனிகாந்த்) அவளது பெண்மையைச் சூறையாட முயல்கையில், ஓணானைக் கூட கொல்வதைப் பார்க்கச் சகிக்காத சப்பாணி, ஆத்திரமிகுதியில் பரட்டையைக் கொலை செய்ய, கைதாகிச் செல்லும் அவனுக்காக காத்திருக்கிறாள் மயில்.
# பதினாறு வயதினிலே

## நடிகர்கள்

- கமல்ஹாசன் - சப்பாணி / கோபால கிருஷ்ணன்
- ஸ்ரீதேவி - மயிலு
- ரஜினிகாந்த் - பரட்டை
- காந்திமதி - குருவம்மா
- சத்யஜித் - மருத்துவர்
- கவுண்டமணி - கூத்து
- பாக்யராஜ்
- 'ஜெமினி' ராஜேஸ்வரி
# பதினாறு வயதினிலே

## தயாரிப்பு

தயாரிப்பாளர் எஸ். ஏ. ராஜ்கண்ணு பாரதிராஜாவிடம் கதை கேட்டுள்ளார். பாரதிராஜா மூன்று விதமான கதைகளைக் கூறியுள்ளார். இசை சம்பந்தப்பட்ட கதை ஒன்று, சிகப்பு ரோஜாக்கள் கதை ஒன்று, அடுத்து 'மயில்' என தலைப்பிடப்பட்ட கதை ஒன்று. இதில் மயில் கதாபாத்திரம் உள்ள கதையை ராஜ்கண்ணு தேர்ந்தெடுத்தார். பாரதிராஜாவிடம் ஐந்து ரூபாய் முன்பணமாக கொடுத்து, இப்படத்தை வண்ணப்படமாக எடுக்க வேண்டும் என கோரிக்கையும் வைத்தார். கண்ணதாசன், ஆலங்குடி சோமு மற்றும் கங்கை அமரன் ஆகியோர் பாடல்வரிகளை எழுதியுள்ளனர். *இ.எம்.ஐ* நிறுவனம் ஒலிநாடாவை வெளியிட்டது.  
இளையராஜா மாலை மலர் பத்திரிக்கையில் அளித்த பேட்டியில் "கண்ணதாசன் அப்போது ஒரு பாட்டுக்கு ஆயிரமோ ஆயிரத்து ஐநூறோ வாங்கிக் கொண்டிருப்பார். நான் கவிஞரின் உதவியாளர் கண்ணப்பனிடம், இது சின்னக் கம்பெனி படம். பாட்டுக்கு 750 ரூபாய் வாங்கிக்கச் சொல்லுங்க என்றேன்," என்று தெரிவித்துள்ளார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம்(நி:நொ)** |  |
| --- | --- | --- | --- | --- | --- |
| 1 | ஆட்டுக்குட்டி முட்டை இட்டு | மலேசியா வாசுதேவன், எஸ். ஜானகி | கண்ணதாசன் | 4:20 |  |
| 2 | சோளம் விதைக்கையிலே | இளையராஜா | கண்ணதாசன் | 4:34 |  |
| 3 | மஞ்சக்குளிச்சி அள்ளிமுடிச்சி | எஸ். ஜானகி | ஆலங்குடி சோமு | 4:26 |  |
| 4 | செந்தூரப் பூவே | எஸ். ஜானகி | கங்கை அமரன் | 3:33 |  |
| 5 | செந்தூரப் பூவே (சோகம்) | எஸ். ஜானகி | 0:40 |  |  |
| 6 | செவ்வந்திப் பூமுடிச்ச சின்னக்கா | மலேசியா வாசுதேவன், பி. சுசீலா | கண்ணதாசன் | 4:34 | } |
# வலைவாசல்:உயிரியல்/Intro

**உயிரியல்** என்பது உயிர் வாழ்வன பற்றிய அறிவியலாகும். இது உயிரமைப்புகளுடைய இயல்புகள் மற்றும் நடத்தைகள், எப்படி உயிரின வகைகளும், தனிப்பட்ட உயிரினங்களும் தோற்றம் பெற்றன, அவை தங்களுக்குள் ஒன்று மற்றொன்றுடனும், சூழலுடனும் கொண்டுள்ள தொடர்புகள் என்பன பற்றிக் கருத்தில் கொள்கிறது. உயிரியலானது சகல உயிரினங்களினதும் கட்டமைப்பு, தொழிற்பாடு, வளர்ச்சி, தோற்றம், கூர்ப்பு, பரம்பல், மற்றும் பாகுபாட்டை ஆராய்கின்றது.
# வலைவாசல்:உயிரியல்/Selected article

**ரைபோசோம்கள்** அல்லது **ஐங்கரிமக் கருக்காடியகங்கள்** என்பன நிலைக்கருவுள்ள எல்லா உயிரணுக்களின் உள்ளும் காணப்படும் ஒரு நுண்ணுறுப்பு. இதன் இயக்கத்தாலேதான் டி.என்.ஏ-வில் உள்ள குறிப்புகள் உயிரணுக்களாக உருவெடுக்கின்றன. ரைபோசோம்கள் விளைவிக்கும் புரதங்கள் எல்லா உயிரிகளின் வேதியியல் வினைகளையும் கட்டுப்படுத்துகின்றன.  
ரைபோசோம்கள் டி.என்.ஏ இழைத்தொடரின் குறியீடுகளைக்கொண்டு குறிப்பிட்ட புரதங்களை உருவாக்கப் பயன்படும் அமைப்பாகும் இந்தப் புரதங்கள் உருவாக்கும் ரைபோசோம்களில் (ஐங்கரிமக் கருக்காடியகங்களில் 50 உக்கும் மேலான வெவ்வேறு வகைப் புரதங்களும் *ரைபோச்சோமிய ஆர்.என்.ஏ* எனப்படும் பொருள்களும் இருக்கும். ரைபோசோமிலேயே உள்ள புரதங்களை ரைபோசோமியப் புரதங்கள் (ribosomal proteins) என்பர்.
# வலைவாசல்:உயிரியல்/Selected picture

மிகப் பெரிய உயிரினக் குழுக்களில் பூஞ்சைகளும் (Fungi) ஒன்று. தொடக்கத்தில் தாவர இராச்சியத்தைச் சேர்ந்ததாகக் கருதப்பட்ட பூஞ்சைகள், பின்னர் தாவரங்கள், விலங்குகள் போல தனிப்பெரும் உயிர் இராச்சியமாக வகைப்படுத்தப்பட்டன. பூமியில் எல்லா வகை சுற்றுச்சூழல்களிலும் பூஞ்சைகள் காணப்படுகின்றன. பல முக்கியமான புல்லுருவிகள் மற்றும் சிதை மாற்றம் செய்யும் உயிரினங்கள் பூஞ்சை இராச்சியத்தில் உள்ளன. படத்தில் காணப்படுவது ஆரஞ்சு புல்லுருவி வகைப் பூஞ்சை
# வலைவாசல்:உயிரியல்/Selected biography

புகழ்பெற்ற புலி வேட்டைக்காரரான **ஜிம் கார்பெட்** (ஜூலை 25, 1875- ஏப்ரல் 19, 1955) இமயமலைத் தொடரில் உள்ள குமாவுன் மலையில் அமைந்துள்ள கோடைவாழிடமான நைனி தாலில் பிறந்தவர். ஆங்கில வம்சாவளியினர். இயற்கையைப் பேணுவதில் ஆர்வம் மிகக்கொண்டிருந்தவர்.புலிகள் மற்றும் சிறுத்தைப்புலிகள் பற்றிய இவரது நூல்களுக்காகப் புகழ்பெற்றவர்.
1907க்கும் 1935க்கும் இடையே, மனிதர்களைக் கொன்று வந்த 12 புலிகளை வேட்டையாடி குமாவுன் பகுதி மக்களால் காவல் தெய்வமாகவேக் கொண்டாடப்பட்டார். இந்த 12 புலிகளும் ஏறத்தாழ ஆயிரத்து முந்நூற்றூவரின் மரணத்துக்குக் காரணமானவை. இவர் முதன்முதலில் வேட்டையாடிய சம்பாவத் புலி மட்டும் 436 ஆவணப்படுத்தப்பட்ட மரணங்களுக்குக் காரணமானது.கடத்தல்காரன் ஒருவனால் சுடப்பட்ட நிலையில் இரைதேட வழியின்றி நானூற்றுக்கும் மேற்பட்ட மனிதர்களைக் கொன்றிருந்த பானார் சிறுத்தைப்புலியையும் கொன்றார். கடைசியாக, இவர் தனது 63வது வயதில் ஆண்புலி போலக் குரல் தந்து ஈர்த்து ஒரு பெண்புலியைக் கொன்றார்.
# காயத்ரி மந்திரம்

**காயத்திரி மந்திரம்** எனப்படுவது ‘சாவித்திரி மந்திரம்’ என்றும் கூறப்படுகிறது. விசுவாமித்திரர் என்ற முனிவர் இயற்றியதாகக் கூறப்படும் (ரிக் வேதத்தின்) மூன்றாவது மண்டலத்தில் (3.62.10) உள்ள ஓர் அருட்பாடல் காயத்திரி மந்திரம் ஆகும். இம்மந்திரமானது ஒரு வேண்டுதல் அல்லது தினசரி பிரார்த்தனையாக உள்ளது.
# காயத்ரி மந்திரம்

## காயத்திரி மந்திரமும் அதன் விளக்கமும்

காயத்திரி மந்திரம் பதினொரு சொற்களைக் கொண்டது :
:"ஓம் பூர்புவ: ஸ்வ: தத்ஸவிதுர்வரேண்யம்
பர்க்கோதேவஸ்ய தீமஹி
தியோ யோ ந: ப்ரசோதயாத் !!"  
காயத்திரி மந்திரத்தின் விளக்கம்:
பூர்லோகம், புவர்லோகம், ஸ்வர லோகம் ஆகிய மூன்று உலகங்களையும் படைக்க காரணமான ஒளி பொருந்திய, வணக்கத்திற்குரியவரை நாங்கள் தியானிக்கிறோம். நாங்கள் மேலான உண்மையை உணர அந்தப் பரம்பொருள் எங்களது அறிவை ஊக்குவிக்கட்டும்.  
உபநயனம் செய்யப்பட்டவர்கள் நாள்தோறும் காயத்திரி மந்திரத்தை ஜெபிக்க வேண்டும். வேத மந்திரங்கள் அனைத்துமே செய்யுளைப் போல் உச்சரிப்பதற்கு ஏற்றபடி ஒலியின் அளவை உடையவை. ‘காயத்திரி’ என்னும் ஒலியின் அளவைக் கொண்டு இந்த மந்திரம் இயற்றப்பட்டதால் இதற்கு “காயத்திரி மந்திரம்” என்ற பெயர் ஆயிற்று.  
ஒவ்வொரு கடவுளரை தியானிக்க தனித்தனி காயத்திரி மந்திரங்கள் உள்ளது.  
காயத்திரி மந்திரத்தின் பொருளைப் பாரதியார் தான் பாடிய பாஞ்சாலி சபதத்தில் (பாடல் எண்; 153)பின்வருமாறு பாடியுள்ளார்.  
:"செங்கதிர்த் தேவன் சிறந்த ஒளியினைத் தேர்கின்றோம்
:அவன் எங்களறிவினைத் தூண்டி நடத்துக"  
காயத்ரி மந்திரத்தின் பதவாரியான பொருள் பின்வருமாறு:  
யோ -எவர்  
ந -நம்முடைய  
தியோ -புத்தியை  
தத் -அப்படிப்பட்ட  
ப்ரசோதயாத் -தூண்டுகிறாரோ  
தேவஸ்ய -ஒளிமிக்கவராக  
ஸவிது -உலகைப் படைத்த  
வரேண்யம் -மிகவும் உயர்ந்ததான  
பர்கோ -சக்தியை  
தீமஹி -தியானிக்கிறோம்  
நமது புத்தியை இயங்கச் செய்யும் பரமாத்மாவை நாம் வணங்குவோம் என்பது சுருக்கமான பொருள். காயத்ரி மந்திரத்தின் சிறப்பை உலகுக்கு உணர்த்தியவர் பிரம்ம ரிஷி விஸ்வாமித்திரர்.
# கோடைகாலம்

**கோடைகாலம்** (*Summer*) நான்கு மிதவெப்ப பருவங்களில் மிகவும் வெப்பமானதாகும். வசந்த காலத்திற்குப் பின்னரும் இலையுதிர்காலத்திற்கு முன்னருமான காலத்தில் கோடைக்காலம் நிகழ்கிறது. கோடைக்கால நாள்கள் நீண்ட பகல் நேரமும் குறைந்த இரவு நேரமும் கொண்டிருக்கும். சங்கராந்தி எனப்படும் சூரியன் அதன் அதிகபட்ச அல்லது குறைந்தபட்ச சரிவை அடையும் நேரம் அல்லது தேதியை அடிப்படையாகக் கொண்டு ஆரம்பகால சூரிய உதயம் மற்றும் அண்மைய சூரிய மறைவு நிகழ்கிறது. சங்கிராந்திக்குப் பிறகு பருவம் முன்னேறும்போது பகல் நீளம் படிப்படியாகக் குறைகிறது. காலநிலை, பாரம்பரியம், பண்பாடு ஆகியவற்றைப் பொறுத்து கோடையின் தொடக்கத் தேதி மாறுபடுகிறது. வடக்கு அரைக்கோளத்தில் கோடைகாலமாக இருக்கும் போது தெற்கு அரைக்கோளத்தில் குளிர்காலமாக இருக்கும்.
# கோடைகாலம்

## காலநிலை

கோடை என்பது பாரம்பரியமாக மிகுவெப்பம் அல்லது சூடான காலநிலையுடன் தொடர்பு கொண்டதாக உள்ளது. மத்திய தரைக்கடல் காலநிலையில், இது வறண்ட வானிலையுடன் தொடர்பு கொண்டுள்ளது. மற்ற இடங்களில், குறிப்பாக கிழக்கு ஆசியாவில் பருவமழை காரணமாக இது மழை காலநிலையுடன் கொண்டுள்ளது. ஈரமான பருவம் சவன்னா காலநிலை பகுதியில் தாவர வளர்ச்சியின் முக்கிய காலமாகும். காற்றின் பருவகால மாற்றத்துடன் ஈரமான பருவம் தொடர்புடையதாக இருப்பதால் இது பருவகாலம் என்று அழைக்கப்படுகிறது.  
வட அட்லாண்டிக் பெருங்கடலில் தனித்துவமான வெப்பப் புயல் காலமானது சூன் 1 ஆம் தேதி தொடங்கி நவம்பர் 30 ஆம் தேதி வரை நீடிக்கிறது. அட்லாண்டிக் சூறாவளி பருவத்தின் புள்ளியியல் உச்சம் செப்டம்பர் 10 ஆம் நாளாகும். வடகிழக்கு பசிபிக் பெருங்கடல் இத்தகைய பரந்த அளவிலான செயல்பாடுகளைக் கொண்டுள்ளது, ஆனால் அட்லாண்டிக்கிற்கு ஒத்த காலக்கெடுவில் உள்ளது. வடமேற்கு பசிபிக் பெருங்கடல் வெப்பமண்டல சூறாவளிகளை ஆண்டு முழுவதும் காண்கிறது. குறைந்தபட்சம் பிப்ரவரி மற்றும் மார்ச் மாதங்களிலும் அதிக அளவில் செப்டம்பர் தொடக்கத்திலும் உச்சம் அடைகிறது. வட இந்தியப் படுகையில் பொதுவாகப் புயல்கள் ஏப்ரல் முதல் டிசம்பர் வரையிலும் மே மற்றும் நவம்பர் மாதங்களில் உச்சமும் அடைகின்றன.  
அமெரிக்கா மற்றும் கனடாவில் இடியுடன் கூடிய மழைக்காலம் வசந்த காலம் முதல் கோடை முடியும் வரை நீடிக்கும். ஆனால் சில நேரங்களில் இலையுதிர்காலத்தின் அக்டோபர் அல்லது நவம்பர் மாதம் வரை கூட நீடிப்பதுண்டு. இந்த புயல்கள் பொதுவாக மதியம் மற்றும் மாலை நேரங்களில் ஆலங்கட்டி மழை, பலத்த காற்று மற்றும் சூறாவளியை உருவாக்கலாம்.
# கோடைகாலம்

## விடுமுறை நாட்கள்

### பள்ளி இடைவேளை

வெப்பமான வானிலை மற்றும் நீண்ட வெப்ப நாட்களைப் பயன்படுத்திக் கொள்வதற்காக பள்ளிகள் மற்றும் பல்கலைக்கழகங்கள் பொதுவாக கோடை விடுமுறையை பயன்படுத்துகின்றன. ஏறக்குறைய எல்லா நாடுகளிலும், கோடை விடுமுறைக்காக ஆண்டின் இந்த நேரத்தில் குழந்தைகள் பள்ளிக்கு வராமல் வெளியே இருக்கிறார்கள். இருப்பினும் சில நாடுகளில் தேதிகள் மாறுபடும். பல குடும்பங்கள் கோடைக்கு அப்புறமும் ஒரு வாரம் அல்லது இரண்டு வாரங்களுக்கு விடுமுறை எடுக்கும். குறிப்பாக தெற்கு அரைக்கோள மேற்கு நாடுகளில் சட்டப்பூர்வ கிறித்துமசு மற்றும் புத்தாண்டு விடுமுறைகள் இருப்பது இதற்கான காரணமாகும்.  
அமெரிக்காவில் பொதுப் பள்ளிகள் வழக்கமாக மே மாத இறுதியில் நினைவு தின வார இறுதியில் முடிவடையும். அதே நேரத்தில் கல்லூரிகள் மே மாத தொடக்கத்தில் முடிவடைகின்றன. பொதுப் பள்ளி பாரம்பரியமாக தொழிலாளர் தினத்திற்கு அருகில் மீண்டும் தொடங்குகிறது, அதே நேரத்தில் உயர்கல்வி நிறுவனங்கள் பெரும்பாலும் ஆகத்து மாத நடுப்பகுதியில் மீண்டும் தொடங்குகின்றன.  
இங்கிலாந்து மற்றும் வேல்சு நாடுகளில் பள்ளி சூலை நடுப்பகுதியில் முடிவடைந்து செப்டம்பர் தொடக்கத்தில் மீண்டும் தொடங்கும். இசுக்காட்லாந்தில், கோடை விடுமுறை சூன் பிற்பகுதியில் தொடங்கி ஆகத்து மாத நடுப்பகுதியிலிருந்து பிற்பகுதி வரையிலான நாட்களில் முடிவடைகிறது. இதேபோல், கனடாவில் கோடை விடுமுறையானது சூன் மாதத்தின் கடைசி அல்லது இரண்டாவது-கடைசி வெள்ளிக்கிழமையில் தொடங்கி ஆகத்து மாதத்தின் பிற்பகுதியில் அல்லது செப்டம்பர் மாதத்தின் முதல் செவ்வாய்கிழமையில் முடிவடைகிறது, அந்த தேதி தொழிலாளர் தினத்திற்கு முன் வரும் போது தவிர, மற்ற நேரத்தில் மாதத்தின் இரண்டாவது செவ்வாய் அன்று முடிகிறது. உருசியாவில் கோடை விடுமுறை மே மாத இறுதியில் தொடங்கி ஆகத்து மாதம் 31 அன்று முடிவடைகிறது.  
தெற்கு அரைக்கோளத்தில், பள்ளி கோடை விடுமுறை நாட்களில் கிறித்துமசு மற்றும் புத்தாண்டு தினத்தின் விடுமுறைகளும் அடங்கும். ஆத்திரேலியா, நியூசிலாந்து மற்றும் தென்னாப்பிரிக்காவில் பள்ளி கோடை விடுமுறைகள் திசம்பர் மாதத் தொடக்கத்தில் தொடங்கி பிப்ரவரி மாதத் தொடக்கத்தில் முடிவடையும். தேதிகள் நாடுகளுக்கிடையில் மாறுபடும். தென்னாப்பிரிக்காவில், புதிய பள்ளி ஆண்டு பொதுவாக சனவரி இரண்டாவது வாரத்தில் தொடங்குகிறது, இதனால் கல்வியாண்டு காலண்டர் ஆண்டுடன் ஒப்பிட்டு சீரமைக்கப்படுகிறது. இந்தியாவில், பள்ளி ஏப்ரல் பிற்பகுதியில் முடிந்து, சூன் மாதத்தின் தொடக்கத்தில் அல்லது நடுப்பகுதியில் மீண்டும் தொடங்கும். கேமரூன் மற்றும் நைசீரியாவில், பள்ளிகள் வழக்கமாக சூலை மாத நடுப்பகுதியில் கோடை விடுமுறையை முடித்து, செப்டம்பர் பிற்பகுதியில் அல்லது அக்டோபர் முதல் வாரத்தில் மீண்டும் தொடங்கும்.
# கோடைகாலம்

## பொது விடுமுறைகள்

கோடை காலத்தில் பலவிதமான பொது விடுமுறைகள் வரும். அவை:
; வடக்கு அரைக்கோளம்  
- ஐக்கிய இராச்சியம் மற்றும் அயர்லாந்தில் வங்கி விடுமுறைகள்.
- பாசுட்டில் நாள், பிரான்சின் தேசிய தினம் (சூலை 14)
- பெல்சிய தேசிய தினம் (சூலை 21)
- கனடா தினம் (சூலை 1)
- இத்தாலிய தேசிய தினம் மற்றும் குடியரசு தினம் (சூன் 2)
- சுதந்திர தினம் (இயோர்டான்) (மே 25)
- சுதந்திர தினம் (பாக்கித்தான்) (ஆகத்து 14)
- சுதந்திர தினம் (இந்தியா) (ஆகத்து 15)
- சுதந்திர தினம் (அமெரிக்கா) (சூலை 4)
- தொழிலாளர் தினம் நினைவு நாள் (அமெரிக்கா) அல்லது விக்டோரியா தினம் (கனடா).
- சுவீடனின் தேசிய தினம் (சூன் 6) மற்றும் நடு கோடை, சில நேரங்களில் "மாற்று தேசிய தினம்" என்று குறிப்பிடப்படுகிறது
- பரோயே தீவுகள் (சூலை 29)
- சுவிசு தேசிய தினம் (ஆகத்து 1)
- வெற்றி நாள் (துருக்கி) (ஆகத்து 30)  
;தெற்கு அரைக்கோளம்
ஆத்திரேலியா தினம் (சனவரி 26)
பல நாடுகளில் கிறித்துமசு தினம் (டிசம்பர் 25) மற்றும் குத்துச்சண்டை தினம் (டிசம்பர் 26).
புத்தாண்டு தினம் (சனவரி 1) மற்றும் அடுத்த நாள் (சனவரி 2) பல நாடுகளில்
நியூசிலாந்தில் வைத்தாங்கி தினம் (பிப்ரவரி 6).
# கோடைகாலம்

## செயல்பாடுகள்

மக்கள் பொதுவாக கோடையில் அதிக நேரம் வெளியில் செலவிடுவதன் மூலம் அதிக வெப்பநிலையைப் பயன்படுத்திக் கொள்கிறார்கள். கடற்கரைக்கு பயணம் செய்வது மற்றும் சுற்றுலா செல்வது போன்ற நடவடிக்கைகள் கோடை மாதங்களில் நடக்கும். துடுப்பாட்டம், கால்பந்து, குதிரை பந்தயம், கூடைப்பந்து, அமெரிக்க கால்பந்து, கைபந்து, மென்பந்து, தென்சிசு மற்றும் குழிப்பந்து உள்ளிட்ட விளையாட்டுகள் கோடை காலத்தில் விளையாடப்படுகின்றன.  
நீச்சல், நீர் பனிச்சறுக்கு போன்ற பல நீர் விளையாட்டுகளும் இக்காலத்தில் விளையாடப்படுகின்றன. 1896 ஆம் ஆண்டு முதல் நான்கு ஆண்டுகளுக்கு ஒருமுறை கோடை மாதங்களில் நவீன ஒலிம்பிக் போட்டிகள் நடத்தப்பட்டு வருகின்றன. 2000 ஆம் ஆண்டு கோடைகால ஒலிம்பிக் சிட்னியில் வசந்த காலத்திலும், 2016 ஆம் ஆண்டு கோடைக்கால ஒலிம்பிக் போட்டிகள் பிரேசில் நாட்டின் ரியோ டி செனிரோவில் குளிர்காலத்திலும் நடைபெற்றன.
அமெரிக்காவில் குழந்தைகளுக்கு பள்ளிக்கு விடுமுறை என்பதால், குழந்தைகளுக்காக உருவாக்கப்பட்ட பல தொலைக்காட்சி நிகழ்ச்சிகள் கோடையில் வெளியிடப்படுகின்றன. பல பள்ளிகள் மூடப்பட்டு விடுவதால் குறிப்பாக மேற்கத்திய நாடுகளில், கோடை காலத்தில் பயணம் மற்றும் விடுமுறைகள் உச்சமாக இருக்கும். இளவயதினர்களும் பல்கலைக்கழக மாணவர்களும் பெரும்பாலும் கோடைகால வேலைகளை மேற்கொள்கின்றனர். பொழுதுபோக்கு, சுற்றுலா, உணவகம் மற்றும் சில்லறை வணிகத் தொழில்களுக்கான வணிக நடவடிக்கைகள் இக்காலத்தில் உச்சத்தை அடைகின்றன.
# கோடைகாலம்

## மேலும் வாசிக்க

- இளவேனிற்காலம்
- இலையுதிர்காலம்
- குளிர்காலம்
- கோடைக்கால ஒலிம்பிக் விளையாட்டுக்கள்
# வலைவாசல்:உயிரியல்/Did you know

- ஒற்றை உயிரணு நுண்ணுயிர் ஆர்க்கீயாக்கள் முதன்முதலாக எரிமலை வெப்ப நீரூற்றுகளில் கண்டுபிடிக்கப்பட்டன.  
- சுருட்டைவிரியன் நச்சு குருதி சிவப்பணுக்களை அழிக்கும் குருதி நச்சு (hemotoxin) வகையைச் சேர்ந்தது.  
- இந்திய அளவில் மிகக் குறைந்த அளவு குழந்தைகள் இறப்பு உள்ள விகிதம் உள்ள மாநிலம் கேரளா. இதன் விகிதம் 13. அதிகம் உள்ள மாநிலம் மத்திய பிரதேசம். இதன் விகிதம் 72. இந்திய சராசரி 55.  
- உலகில் நிகழும் ஒளிச்சேர்க்கையால் மரஞ்செடிகொடிகளும், பாசிகளும், பாக்டீரியாக்களும் மொத்தம் 100,000,000,000 டன் கார்பன்-டை-ஆக்சைடு தனை உயிரகப் பொருளாக (biomass) ஆண்டுதோறும் மாற்றுகின்றன.
# சாம்பல் தலை தாழைக்கோழி

**சாம்பல் தலை தாழைக்கோழி** அல்லது **மயில்கால்** கோழி அல்லது **சேமன்கோழி** (*Western swamphen*) என்பது கோழியை ஒத்த உருவத்தை உடைய பறவையாகும். இது மத்திய கிழக்கு மற்றும் இந்திய துணைக்கண்டத்தில் இருந்து தெற்கு சீனா மற்றும் வடக்கு தாய்லாந்து வரை உள்ள சதுப்பு நிலங்களில் உள்ள இனமாகும். இது **நீலத் தாழைக் கோழி**யின் கிளையினமாகக் கருதப்பட்டது, ஆனால் 2015 இல் தனி இனம் என்ற நிலைக்கு உயர்த்தப்பட்டது. இன்று நீலத் தாழைக் கோழி ஒரு மிகையினமாகக் கருதப்படுகிறது. மேலும் இதன் ஆறு கிளையினக் குழுக்களில் ஒவ்வொன்றும் தனி இனங்களாக கருதப்படுகின்றன.  
1990 களின் பிற்பகுதியில், புளோரிடாவின் பெம்ப்ரோக் பைன்சில் உள்ள பறவை வளர்ப்பிடத்தில் இருந்து தப்பித்தன் காரணமாக, சாம்பல் தலை தாழைக்கோழி வட அமெரிக்காவிற்கு அறிமுகமானது. மாநில வனவிலங்கு உயிரியலாளர்கள் இந்தப் பறவைகளை அழிக்க முயன்றனர், ஆனால் இவை பெருகிவிட்டன. இப்போது தெற்கு புளோரிடாவின் பல பகுதிகளில் இவை காணப்படுகின்றன. பறவையியல் அதிகாரிகள் இந்தப் பறவைகள் வாழும் முக்கியப் பகுதியாக புளோரிடாவின் அவிஃபானா மாறும் என்று கருதுகின்றனர். இது பிப்ரவரி 2013 இல் அமெரிக்க பறவைகள் சங்கத்தின் சரிபார்ப்புப் பட்டியலில் சேர்க்கப்பட்டது.
# சாம்பல் தலை தாழைக்கோழி

## வகைபிரித்தல்

போர்பிரியோ பேரினத்தைச் சேர்ந்த 15 இனங்களில் சாம்பல் தலை தாழைக்கோழி ஒன்றாகும். இது 2015 ஆம் ஆண்டு வரை நீலத் தாழைக்கோழியின் கிளையினமாக வகைப்படுத்தப்பட்டது. அப்போது ஊதா தாழைக்கோழி இனங்கள் குழு ஆறு இனங்களாக பிரிக்கப்பட்டது.
# சாம்பல் தலை தாழைக்கோழி

## வகைபிரித்தல்

### துணையினங்கள்

- P. p. poliocephalus- <small>Latham, 1801</small>: பரிந்துரைக்கபட்ட துணையினங்கள் இந்தியா ( அந்தமான் நிக்கோபார் தீவுகள் உட்பட) மற்றும் இலங்கையில் இருந்து தெற்கு சீனா மற்றும் வடக்கு தாய்லாந்து வரை காணப்படுகிறது.
- P. p. seistanicus- <small>Zarudny and Härms, 1911</small>: ஈராக்கு மற்றும் தெற்கு ஈரானில் இருந்து பாக்கித்தான், ஆப்கானித்தான், மற்றும் வடமேற்கு இந்தியா வரை காணப்படுகிறது. புளோரிடாவிலும் அறிமுகப்படுத்தப்பட்ட பறவைகள் உள்ளன.
- P. p. caspius- <small>Hartert, 1917</small> : காசுப்பியன் கடல், வடமேற்கு ஈரான், துருக்கிக்கு அருகில் காணப்படுகிறது.
# விக்கிப்பீடியா:முதற்பக்கக் கட்டுரைகள்/மே 24, 2010

**வைணு பாப்பு வானாய்வகம்** என்பது இந்திய வானியற்பியல் நிலையத்தின் முதன்மை வானாய்வகமாகும். தமிழ்நாட்டின் வாணியம்பாடி அருகேயுள்ள காவலூரில் அமைந்துள்ளது இவ்வானாய்வகம். இங்குள்ள வைணு பாப்பு தொலைநோக்கி என்று பெயரிடப்பட்டுள்ள 2.34 மீட்டர் விட்டமுடைய தொலைநோக்கி ஆசியாவிலேயே மிகப்பெரியதாகும்; இது இந்தியாவிலேயே தயாரிக்கப்பட்ட எதிரொளிப்பான் வகையைச் சார்ந்த தொலைநோக்கி ஆகும். இம்மையத்தின் **சாதனை**களாக 1972-இல் வியாழன் கோளின் நிலவான கானிமீடின் வளிமண்டலம் கண்டுபிடிக்கப்பட்டது, 1977-இல் யுரேனசு கோளைச் சுற்றி வளையம் உள்ளது கண்டுபிடிக்கப்பட்டது, 1988-இல் சிறிய கோள் ஒன்று ராஜமோகன் என்ற ஆய்வாளரால் கண்டுபிடிக்கப்பட்டது (அதற்கு கணித மேதை ராமானுசனின் நினைவாக 4130 ராமானுசன் என்று பெயரிடப்பட்டுள்ளது) ஆகியவற்றைக் கூறலாம்.  
---  
**எறும்பு** குழுவாக வாழும் ஒரு பூச்சியினமாகும். இவை மிகவும் வியக்கவைக்கும் வகையில் ஒழுங்கமைக்கப்பட்ட சமூக வாழ்வைக் கொண்டிருப்பனவாகும். ஒர் எறும்புக் குழு அல்லது சமூகத்தில் உள்ள எறும்புகளின் எண்ணிக்கை மிகவும் வேறுபடக் கூடியது. ஒவ்வொரு குழுவிலும் பொதுவாக ஒன்று அல்லது ஒரு சில இனப்பெருக்கும் திறன் கொண்ட ‘அரசி' என அழைக்கப்படும் பெண் தனியன்களும், சில இனப்பெருக்கும் திறன் கொண்ட ‘சுரும்புகள்' என அழைக்கப்படும் ஆண் தனியன்களும், இனப்பெருக்கும் திறனற்ற பெரும் எண்ணிக்கையிலான 'வேலையாட்கள்' , ‘போராளிகள்' ஆகத் தொழிற்படும் பெண் தனியன்களும் காணப்படும். இனப்பெருக்கத்திற்காக அரசி எறும்பானது, ஆண் எறும்புகளுடன் புணர்ச்சியை நிகழ்த்த மேலே பறக்கும். புணர்ச்சிக்குப் பின்னர் அவை சிறகுகளை இழந்து, கீழே இறங்கி புதிய ஒரு குழுவை அல்லது சமூகத்தை உருவாக்கத் தயாராகிவிடும். இது போன்ற இனப்பெருக்க பறப்பு தேனீக்களிலும் நடைபெறும். எறும்பின் முதல் நிலையாக முட்டையே கருதப்படும். எல்லாப் பூச்சிகளையும்போல், முட்டைகள் தொடர்ந்த உருமாற்றத்தில், முதலில் குடம்பியாகி, பின்னர் கூட்டுப்புழுவாகி, பின்னர் முழுவளர்ச்சியடைந்த எறும்பாக மாறும். குடம்பி நிலையில் அவை அசைவற்று இருக்குமாதலால், வேலையாட்கள் அவற்றிற்கு உணவூட்டி கவனித்துக் கொள்ளும்.
# விக்கிப்பீடியா:பங்களிப்பாளர் அறிமுகம்/சுந்தர்

சுந்தர், தேடுபொறித் துறையில் பணியாற்றும் தகவல்பெறுநுட்ப வல்லுனர். 2004-ஆம் ஆண்டு முதல் ஆங்கிலம், தமிழ் விக்கிப்பீடியாக்களில் பங்களித்து வருகிறார். மொழியியல், உயிரியலில் ஆர்வம் கொண்டவர். இவர் எழுதியுள்ள கட்டுரைகளில் வெண்பா, மௌடம், புணர்ச்சிப் பரவசநிலை, கிப்பன் பண்டம், பகடிப்பட இயற்பியல், கேண்டரின் கோணல்கோடு நிறுவல்முறை, மாந்தவுருவகம் போன்றவை குறிப்பிடத்தக்கவை. தமிழ் விக்சனரி தானியங்கித் திட்டம் மூலம் ஒரு இலட்சத்துக்கும் மேற்பட்ட சொற்களைத் தமிழ் விக்சனரியில் சேர்த்தது சுந்தரின் ஆகச் சிறந்த பங்களிப்பு ஆகும். மேலும் இவர், மீடியாவிக்கி நுட்பப் பணிகள், விக்கிப்பீடியா பயிற்சிப் பட்டறைகள், கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு முதலிய திட்டங்களிலும், விக்கிமீடியா உறவுத் திட்டங்களுடனான தொடர்பிலும் ஈடுபட்டு வருகிறார். 2009-ஆம் ஆண்டு நடைபெற்ற விக்கிமேனியாவில், தமிழ் விக்கிப்பீடியாவின் வளர்ச்சி நிலைகளைப் பற்றிய ஆய்வறிக்கை ஒன்றைப் படித்துள்ளார்.
# ஜந்தர் மந்தர் (ஜெய்ப்பூர்)

**ஜந்தர் மந்தர்** (*Jantar Mantar*), 19 வானியல் கருவிகளின் தொகுப்புகளைக் கொண்டு ஜெய்ப்பூரில் அமைந்துள்ள ஓர் நினைவிடமாகும். ஜெய்ப்பூரைக் கட்டமைத்த இராஜபுத்திர அரசன் சவாய் இரண்டாம் ஜெய் சிங்கினால் இந்த வானியில் கருவிகள் கட்டமைக்கப்பட்டன. இந்த நினைவிடம் 1734 இல் கட்டிமுடிக்கப்பட்டது. இங்கு உலகின் மிகப்பெரிய கல்லாலான சூரிய மணிகாட்டி உள்ளது. யுனெஸ்கோவினால் அங்கீகரிக்கப்பட்ட உலகப் பாரம்பரியக்களங்களில் ஒன்றாக விளங்குகிறது. ஜெய்ப்பூர் நகர அரண்மனை, ஹவா மஹால் ஆகிய இரு முக்கியமான இடங்களுக்கு அருகில் அமைந்துள்ளது. இங்குள்ள கருவிகளைக் கொண்டு வானியல் நிலைகளைச் சாதாரணக் கண்களைக் கொண்டே காணலாம்.
# ஜந்தர் மந்தர் (ஜெய்ப்பூர்)

## விரித்துரைப்பு

நேரத்தைக் கணக்கிடுவது, கிரகணங்களை முன்னறிவிப்பது, கதிரவனைச் சுற்றும் புவியின் பாதையில் விண்மீன்களின் இடத்தைத் தடமறிவது, கோள்களின் சாய்மானங்களை அறிவது மற்றும் கோள்களின் கோணவேற்றங்களை அறிவது மற்றும் அவை தொடர்பான இட அட்டவணைகள் போன்றவற்றிற்காக மாபெரும் 19 வடிவவியற் கருவிகளை இந்த வான் ஆய்வுக்கூடம் கொண்டுள்ளது. ஒவ்வொன்றும் நிலத்தில் பதிக்கப்பட்ட மற்றும் 'குவிமையப்படுத்தும் கருவி'யாகும். மிகப்பெரும் கருவியான சாம்ராட் இயந்திரம் உயரம் கொண்டு, அதன் நிழல் ஒரு நாளின் நேரத்தை மிகத் துல்லியமாக அறிவிக்கும் முறையில் அமைந்துள்ளது. அதன் முகப்புறம் ஜெய்ப்பூர் நகரின் அட்சக்கோடான 27 அலகுக் கோணமாக அமைந்துள்ளது. அதன் உச்சியில் உள்ள இந்து சத்திரி (சிறிய விதானம்) கிரகணங்கள் மற்றும் பருவகாலங்களை அறிவிக்கப் பயன்படுகிறது. உள்ளூர்ப் பகுதியில் கிடைக்கும் கல் மற்றும் பளிங்கைக் கொண்டு கட்டமைக்கப்பட்டுள்ள ஒவ்வொரு கருவியும், பொதுவாகப் பளிங்கின் உட்புறம் குறித்துள்ள, வான் ஆய்வு வரையறை அளவைக் கொண்டுள்ளது. மிகத் துல்லியமாக அமைந்த வெண்கல வில்லைகளும் பயன்படுத்தப்பட்டன. 1901ஆம் ஆண்டு முழுவதுமாக மறு சீரமைக்கப்பட்ட ஜந்தர் மந்தர் 1948ஆம் ஆண்டு ஒரு தேசியச் நினைவுச் சின்னமாக அறிவிக்கப்பட்டது. ஜெய் சிங்கின் ஜந்தர் மந்தரின் ஊடாகச் செல்லும் ஒரு சுற்றுலா, திண்மையான வடிவவியற் கருவிகளின் ஊடாக நடந்து சென்று, வானுலகை ஆய்வதற்கான வடிவமைக்கப்பட்ட ஒரு வான் ஆய்வுத் தொகுப்பை அறியும் தனித்துவமான ஒரு அனுபவமாகும்.
இந்தக் கருவிகள் பெரும்பாலும் மிகப் பெரும் கட்டமைப்புகளாக உள்ளன.
# ஜந்தர் மந்தர் (ஜெய்ப்பூர்)

## கருவிகள்

இந்த ஆய்வகத்தில் அமைந்துள்ள கருவிகள்:
1. சக்கர இயந்திரம்: சக்கர இயந்திரத்தில் நான்கு அரைவட்ட விற்களின் மீதமைந்த நிழற்கடிகாரக் குச்சியின் நிழல் ஒரு நாளின் நான்கு வெவ்வேறு பகுதிகளின் நேரத்தைக் காட்டும் வகையில் சூரியனின் சாய்வைக் காட்டுகிறது. இத்தரவுகள் உலகில் நான்கு வெவ்வேறு இடங்களின் நண்பகல் பொழுதிற்கு ஒத்துள்ளன (ஐக்கிய இராச்சியத்தின் கிரீன்விச், சுவிட்சர்லாந்தின் சூரிட்ச், ஜப்பானின் நோட்கி, பசிபிக்கின் செய்ச்சென்). இது உலகின் வெவ்வேறிடங்களில் உள்ளூர் நேரங்களைக் காட்டும் சுவர்க் கடிகராங்களைப் போன்றது.
1. தட்சிண பிட்டி இயந்திரம்: வான் பொருட்களின் நெடுவரை வான் உச்சி தூரம், ஏற்றக்கோணம் ஆகியவற்றை அளவிடுகிறது
1. திசை இயந்திரம்: திசையைக் கண்டுபிடிக்கப் பயன்படுகிறது.
1. துருவ தர்சக் பதிகை: பிற வான்பொருட்களிலிருந்து துருவ விண்மீனின் இருப்பிடத்தை ஆய்வு செய்கிறது
1. கனாலி இயந்திரம்
1. கிராந்தி விரித இயந்திரம்: வான்பொருட்களின் (அகலாங்கு, நெட்டாங்குகளை அளவிடுகிறது.
1. இலகு சாம்ராட் இயந்திரம்: சிறிய சூரியக் கடிகாரம்
1. உன்னதம்ச இயந்திரம்
# ஜந்தர் மந்தர் (ஜெய்ப்பூர்)

## படப்பிடிப்பு தளம்

2006ஆம் ஆண்டு இங்கு எடுத்த *தி ஃபால்* என்னும் திரைப்படத்தில் இது சிக்கல் மிகுந்த சுற்று வழியாக சித்தரிக்கப்பட்டது.  
*2008ஆம் ஆண்டின் வட்ட இல்ல நேரடி* (Live at the Roundhouse 2008) என்னும் சுஃபாங்கிள் (Shpongle) ஒளிப்பேழையின் அட்டைக்காக ஸ்டார்ம் தோர்ஜெர்சன் சூரியக் கடியாரத்தைப் படமெடுத்தார்.
# ஜந்தர் மந்தர் (ஜெய்ப்பூர்)

## இதனையும் காண்க

- சந்தர் மந்தர், புதுதில்லி
- ஜெய்ப்பூர் நகர அரண்மனை
- ஹவா மஹால்
- ஜல் மகால்
- ஆம்பர் கோட்டை
- ஜெய்கர் கோட்டை
- இரண்டாம் ஜெய் சிங்
# வெப்பமானி

**வெப்பமானி** (Thermometer) என்பது பல்வேறு வகையான கொள்கைகளின் அடிப்படையில் வெப்பநிலை அல்லது வெப்பநிலை வேறுபாட்டை அளவிடும் ஒரு கருவி ஆகும். வெப்பமானியில் இரண்டு முக்கிய பகுதிகள் இருக்கின்றன: முதலாவது வெப்பநிலை உணர்வி, (எ.கா. பாதரச வெப்பமானியில் உள்ள குமிழ்) இதில் வெப்பநிலையின் காரணமாக இயற்பியல் ரீதியாக ஏற்படும் மாற்றங்கள், மேலும் இதில் இயற்பியல் மாற்றத்தை ஒரு அளவிடத்தக்க மதிப்பாக மாற்றக்கூடிய ஒரு வழியும் அடங்கியுள்ளது (எ.கா. பாதரச வெப்பமானியில் உள்ள அளவீடுகள்) ஒரு எண்ணிமத் திரையில் அல்லது கணினிக்கு உள்ளீடாக அளவீட்டைக் காண்பிக்க வெப்பமானிகள் தற்போது அதிக அளவில் மின்னணு தொழில்நுட்பங்களைப் பயன்படுத்துகின்றன.
# வெப்பமானி

## முதனிலை மற்றும் இரண்டாம் நிலை வெப்பமானிகள்

வெப்பமானிகளில் பயன்படுத்தப்படும், வெப்ப இயக்கவியல் விதிகள் மற்றும் அளவீடுகளின் இயற்பியல் அடிப்படையின் நிலையைப் பொறுத்து அவற்றை இரண்டு வெவ்வேறு பிரிவுகளாகப் பிரிக்க முடியும். **முதனிலை வெப்பமானி**களில் பொருட்களின் அளவிடப்பட்ட பண்பு வெளிப்படையாக தெரிகிறது. மேலும் எந்தவிதமான தெரியாத அளவீடுகளின் அவசியமின்றி வெப்பநிலையை எளிதாக கணக்கிட முடியும். வாயு நிலை சமன்பாடு, காற்றில் ஒலியின் திசைவேகம், மின்தடையின் வெப்பநிலை இரைச்சல் (ஜான்சன்–நைக்விஸ்ட் இரைச்சல் என்பதைக் காணவும்) மின்னழுத்தம் அல்லது மின்னோட்டம், மற்றும் காந்த புலத்தில் இருக்கும் சில கதிரியக்க உட்கருக்களிலிருந்து உமிழப்படும் காமா கதிர்களின் திசைமாறும் பண்பு ஆகியவற்றின் அடிப்படையில் அமைந்த வெப்பமானிகள் இவற்றுக்கு சில எடுத்துக்காட்டுகள் ஆகும். முதனிலை வெப்பமானிகள் ஒப்பீட்டளவில் அதிகம் சிக்கலானவை.  
பயன்பாட்டு எளிமை காரணமாக, **இரண்டாம் நிலை வெப்பமானிகள்** பெருமளவில் பயன்படுத்தப்படுகின்றன. மேலும் அவை, முதனிலை வெப்பமானிகளை விட பெரும்பாலும் அதிக உணர்திறன் கொண்டவையாக உள்ளன. இரண்டாம் நிலை வெப்பமானிகளில், அளவிடப்பட்ட பண்பை மட்டும் கொண்டு நேரடியாக வெப்பநிலை கணக்கீட்டைச் செய்ய முடியாது. அவற்றை, ஒரு முதனிலை வெப்பமானியுடன் குறைந்தபட்சம் ஒரு வெப்பநிலை அல்லது குறிப்பிட்ட எண்ணிக்கையிலான நிலையான வெப்பநிலைகள் ஆகியவற்றுடன் ஒப்பிட்டு அளவிட வேண்டும். இவ்வாறான, நிலைத்த புள்ளிகள், எடுத்துக்காட்டாக, மூன்று புள்ளிகள் மற்றும் மீக்கடத்தி மாற்றங்கள், போன்றவை ஒரே வெப்பநிலையில் மீண்டும் உருவாகக்கூடியவை.
# வெப்பமானி

## வெப்பநிலை

ஒரே ஒரு வெப்பமானியைக் கொண்டு, வெப்பத்தை பாகைகளில் அளவிடலாம். ஆனால் இரண்டு வெப்பமானிகளின் அளவீடுகளை பொதுவாக ஏற்றுக்கொள்ளப்பட்ட ஒரு அளவீட்டுடன் பொருந்தாமல் ஒப்பிட முடியாது. இன்றைய காலகட்டத்தில், அசல் வெப்ப இயக்கவியல் வெப்பநிலை அளவீடுகளும் கிடைக்கின்றன. இதை மிகவும் நெருக்கமாக பிரதிபலிக்கும் வகையிலேயே சர்வதேச அளவில் ஏற்றுக்கொள்ளப்பட்ட, வெப்பநிலை அளவீடுகள் வடிவமைக்கப்பட்டுள்ளன. இவை நிலைத்த புள்ளிகள் மற்றும் மேற்பொருந்துதல் வெப்பமானிகள் அடிப்படையில் வடிவமைக்கப்பட்டுள்ளன. மிக சமீபத்தில் வெளிவந்த அதிகாரப்பூர்வ வெப்பநிலை அளவுகோலானது 1990ஆம் ஆண்டின் சர்வதேச வெப்பநிலை அளவுகோல் என்பதாகும். இது கிட்டத்தட்ட முதல் வரையிலான விரிவான அளவீட்டைக் கொண்டுள்ளது.
# வெப்பமானி

## அளவுத்திருத்தம்

வெப்பமானிகளை மற்றொரு சான்றளிக்கப்பட்ட வெப்பமானியுடன் ஒப்பிடுவதன் மூலமோ அல்லது வெப்பநிலை அளவீட்டில் தெரிந்த நிலையான புள்ளிகளுடன் ஒப்பிடுவதன் மூலமோ அளவு திருத்தம் செய்ய முடியும். சிறப்பாக அறியப்பட்ட நிலைத்த புள்ளிகளாவன, தூய நீரின் உருகுதல் மற்றும் கொதிநிலைகளாகும். (நீரின் கொதிநிலை அழுத்தத்துடன் வேறுபடக்கூடியது என்பதை நினைவில் கொள்ளவும், எனவே இதுவும் கட்டுப்பாட்டில் வைக்கப்பட வேண்டும்.)  
கண்ணாடியில் நீர்மம் அல்லது உலோகத்தில் நீர்மம் சேர்ந்து அமைந்த பாரம்பரியமான அளவீட்டு முறையில் மூன்று நிலைகள் இருக்கின்றன:
1. உணரும் பகுதியை தூய பனிக்கட்டி மற்றும் நீர் கலந்த கலவையில் அமிழ்த்தி வைக்கவும். அவை வெப்பச்சமநிலைக்கு வரும்போது காண்பிக்கப்படும் புள்ளியைக் குறித்துக் கொள்ளவும்.
1. உணரும் பகுதியை நீராவி நிறைந்த இடத்தில் வைக்கவும், மீண்டும் காண்பிக்கப்படும் புள்ளியைக் குறித்துக் கொள்ளவும்.
1. பயன்படுத்த வேண்டிய அளவீட்டுக்கு ஏற்ப இந்த இரண்டு குறியீடுகளுக்கு இடைப்பட்ட பகுதியை சமமான பகுதிகளாக பிரித்துக் கொள்ளவும்.  
முன்னாட்களில் பயன்படுத்தப்பட்ட பிற நிலைத்த புள்ளிகளாவன (ஆரோக்கியமான் ஆணின்) உடல் வெப்பநிலை, இதனை முதலில் பாரன்ஹீட் உச்ச நிலைத்த புள்ளியாக பயன்படுத்தினார் ( என்பது 12 ஆல் வகுக்க முடிந்த ஒரு எண் ஆகும்) மேலும் குறைந்தபட்ச வெப்பநிலையாக உப்பு மற்றும் பனிக்கட்டியின் கலவையிலிருந்து அளவிடப்பட்ட வெப்பநிலை ஆகும். இதுவே இன் வரையறையாகும். (ஃபிர்கோரிஃபிக் கலவைக்கான எடுத்துக்காட்டு இதுவாகும்). உடல் வெப்பநிலை மாறிக் கொண்டே இருக்கக்கூடியது என்பதால், பாரன்ஹீட் அளவுகோலில் பின்னாளில், உச்ச நிலைத்த புள்ளியாக, நீரின் கொதிநிலையான என்பதாக அமைத்துக் கொண்டார்.  
இவை தற்போது, 1990 சர்வதேச வெப்பநிலை அளவீட்டில் வரையறுத்த புள்ளிகளால் பதிலீடு செய்யப்பட்டுள்ளன, ஆனாலும் நீரின் கொதிநிலையே அதிக அளவில் மும்மை புள்ளியை விடவும் அதிகமாக பயன்படுத்தப்படுகிறது, ஏனெனில் இரண்டாவது நிர்வகிக்க சிக்கலானதும், முக்கியமான தரநிலை அளவீடுகளுக்கு மட்டுமே என்ற வரம்புடையதாகவும் இருப்பதே இதன் காரணமாகும். தற்காலத்தில், உற்பத்தியாளர்கள், பெரும்பாலும் தெர்மோஸ்டாட் தொகுப்பு அல்லது கனமான தொகுப்பு ஒன்றைப் பயன்படுத்துகின்றனர், இதில் அளவுதிருத்தம் செய்யப்படும் வெப்பமானியுடன் ஒப்பிடும்போது, வெப்பநிலையானது மாறிலியாக வைக்கப்படும். அளவீடு திருத்தம் செய்யப்பட வேண்டிய பிற வெப்பமானிகளும், அதே தொகுப்பில் வைக்கப்பட்டு, சமநிலைக்கு வரவைக்கப்படுகின்றன, பின்னர் அளவீடுகள் குறிக்கப்படுகின்றன அல்லது சாதனத்தின் அளவீடிலிருந்து ஏதேனும் விலகல் இருந்தால் அது குறித்துக் கொள்ளப்படுகிறது. பல பெரும்பாலான நவீன சாதனங்களுக்கு, அளவீடு திருத்தம் என்பது, ஒரு மின்னணு சமிக்ஞையை வெப்பநிலையாக மாற்றுவதற்கு தேவையான மதிப்பு ஒன்றைக் குறிப்பிடுவதே ஆகும்.
# வெப்பமானி

## துல்லியம் வழுவாமை, துல்லியத்தன்மை மற்றும் மீண்டும் ஒரே முடிவைத் தரும் திறன்

ஒரு வெப்பமானியின் **துல்லியம் வழுவாமை** அல்லது **தெளிவுத்திறன்** என்பது ஒரு பாகைக்கு எந்த அளவிற்கு நெருக்கமான அளவீட்டை வெப்பமானியால் செய்ய முடிகிறது என்று குறிப்பிடுவதே ஆகும். அதிக வெப்பநிலை பணிகளில், 10&nbsp;°C அல்லது அதை விட அதிக நெருக்கத்தில் மட்டுமே வெப்பநிலையை அளவிடுதல் சாத்தியமாகும். மருத்துவ வெப்பமானிகள் மற்றும் பல மின்னணு வெப்பமானிகள் பொதுவாக 0.1&nbsp;°C அளவிற்கு துல்லியமாக அளவுகள் செய்யக்கூடியவை. சிறப்பியல்புக் கருவிகள், ஒரு பாகையின் ஆயிரத்தில் ஒரு பங்கைக் கூட துல்லியமாக அளவிடக்கூடியவையாக இருக்கின்றன. ஆனாலும், இந்த துல்லியம் மட்டுமே அளவீடு உண்மையானது என்பதை உறுதிப்படுத்தாது.  
அறியப்பட்ட நிலைத்த புள்ளிகளால், (எ.கா. 0 மற்றும் 100&nbsp;°C) அளவு திருத்தம் செய்யப்பட்ட வெப்பமானிகள் அந்த புள்ளிகளில் **துல்லியமாக** காணப்படும் (அதாவது உண்மையான அளவீட்டைக் காண்பிக்கும்.) பெரும்பாலான வெப்பமானிகள், உண்மையில் நிலையான கொள்ளளவு உடைய வாயு வெப்பமானிகளைக் கொண்டு அளவுதிருத்தம் செய்யப்பட்டுள்ளன. இதற்கிடையே, ஒரு இடைச்செருகல் செயல்முறை பயன்படுத்தப்படுகிறது, பெரும்பாலும் இது ஒரு நேரிய செயல்முறையாக இருக்கிறது. சாதனத்தின் அமைப்பில் காணப்படும் குறைபாடுகள் பிற காரணங்களில் அடங்கும், எடுத்துக்காட்டாக, கண்ணாடியில் நீர்மத்தைக் கொண்ட வெப்பமானியில், துளையின் விட்டம் வெவ்வேறாக காணப்படுகிறது.  
பிரித்தானிய தரநிலையைப் பொறுத்தவரை, சரியாக அளவுத் திருத்தம் செய்யப்பட்டு, பயன்படுத்தப்படும், பராமரிக்கப்படும் கண்ணாடியில் நீர்மம் உள்ள வெப்பமானிகள், 0 முதல் 100&nbsp;°C வெப்பநிலைகளில் ±0.01&nbsp;°C துல்லியத்திற்கு அளவீட்டையும், இந்த வரம்பிற்கு வெளியே சற்று அதிகமான நிலைப்புத்தன்மை இன்மையையும் தரக்கூடும்: அதிகபட்சம் 200 வரை அல்லது குறைந்தபட்சம் -40&nbsp;°C வரை ±0.05&nbsp;°C வரை துல்லியத்தையும் தரும், அதிகபட்சம் 450 அல்லது குறைந்தபட்சம் -80&nbsp;°C வரை ±0.2&nbsp;°C துல்லியத்தையும் தரும்.
# வெப்பமானி

## பயன்கள்

வெப்பமானிகளுக்கு ஏராளமான பயன்பாடுகள் இருக்கின்றன. பலவகையான இயற்பியல் பண்புகளைப் பயன்படுத்தி வெப்பநிலையை அளக்கும் விதமாக வெப்பமானிகள் கட்டமைக்கப்பட்டுள்ளன. வெப்பநிலை உணர்விகள், ஏராளமான அறிவியல் மற்றும் பொறியியல் பயன்பாடுகளில் பயன்படுத்தப்படுகின்றன, குறிப்பாக அளவிடுதல் அமைப்புகளில் பயன்படுகின்றன. வெப்பநிலை அமைப்புகள், குறிப்பாக மின்னியல் அல்லது இயந்திரவியல் அமைப்புகள், அவைக் கட்டுப்படுத்தும் அமைப்பிலிருந்து பெரும்பாலும் பிரிக்க முடியாதவை (எடுத்துக்காட்டாக, ஒரு பாதரச வெப்பமானி). ஆல்கஹால் வெப்பமானிகள், அகச்சிவப்பு வெப்பமானிகள், கண்ணாடியில் பாதரச வெப்பமானிகள், பதிவெடுத்தல் வெப்பமானிகள், வெப்பமின்தடைகள் மற்றும் சிக்ஸ் வெப்பநிலைகள் ஆகியவை வெளிப்புற பயன்பாடுகளில் பயன்படுத்தப்படுகின்றன, குறிப்பாக பூமியின் வளிமண்டலம் மற்றும் பூமியின் பெருங்கடல்கள் போன்ற இடங்களில் வானிலை முன்கணிப்பு மற்றும் தட்பவெப்பவியல் ஆகிய துறைகளில் பயன்படுத்தப்படுகிறது. விமானங்கள் அதன் பறக்கும் பாதையில், ஹைட்ரோமீட்டர்களைப் பயன்படுத்தி வளிமண்டல பனியாதல் நிலைகள் உள்ளதா என்று தீர்மானிக்கின்றன, மேலும் இந்த அளவீடுகள் வெப்பநிலை முன்னறிவிப்பு மாதிரிகளைத் தொடங்க பயன்படுத்தப்படுகின்றன. குளிர்ந்த வானிலை நேரங்களில், சாலைகளில் பயன்படுத்தப்படுகின்ற வெப்பமானிகள், பனியாதல் நிலைகள் உள்ளதா என்று தீர்மானிக்க உதவுகின்றன. உட்புறங்களில், வெப்பமின்தடைகள் குளிரூட்டிகள், ஃப்ரீசர்கள், வெப்பமூட்டிகள், குளிர்சாதனப் பெட்டிகள் மற்றும் நீர் சூடேற்றிகள் ஆகிய வெப்பநிலை கட்டுப்பாட்டு அமைப்புகளில் பயன்படுத்தப்படுகின்றன. வெப்பமானிகள், மிட்டாய் உருவாக்கத்தில் பயன்படுகின்றன. கண்ணாடியில் பாதரசம், அகச்சிவப்பு வெப்பமானிகள், மாத்திரை வெப்பமானிகள் மற்றும் நீர்ம படிக வெப்பமானிகள் (liquid crystal thermometer) போன்ற மருத்துவ வெப்பமானிகள் நபர்களுக்கு காய்ச்சல் அல்லது வெப்பநிலை உயர்வு இருக்கிறதா என்று கண்டறிய உடல்நல கவனிப்பு துறையில் பயன்படுத்தப்படுகிறது. மீன் தொட்டிகளில் உள்ள நீரின் வெப்பநிலையைக் கண்டறியவும் நீர்ம படிக வெப்பமானிகளில் பயன்படுத்தப்படுகின்றன. ஃபைபர் பிராக் கிரேட்டிங் வெப்பநிலை உணர்விகள், அணுமின் நிலையங்களில், உலைகளின் மைய வெப்பநிலையை கண்காணிக்கவும் அணுஉலை விபத்துகள் ஏற்படாமல் தடுக்கவும் உதவுகிறது.
# வெப்பமானி

## பயன்கள்

### பிற வகையான வெப்பமானிகள்

- பெக்மான் வகையீட்டு வெப்பமானி
- இரட்டை உலோக இயந்திரவியல் வெப்பமானி
- கூலூம் ப்ளாக்கோடு வெப்பமானி
- மின்தடை வெப்பமானி
- மீள்வித்தல் வெப்பமானி
- சிலிக்கான் பட்டை அகல வெப்பநிலை உணர்வி
- பாஸ்பர் தெர்மோமெட்ரி
# வெப்பமானி

## மேலும் பார்க்க

- தன்னிச்சையாக செயல்படும் வானூர்தி வானிலை நிலையம்
- வெப்பநிலை மற்றும் அழுத்த அளவீடு தொழில்நுட்ப வளர்ச்சியின் கால வரிசைக்கோடு
- வெப்பநிலை மாற்றம்
- வெப்பமின் உருவாக்கி
# மூன்றாம் உலகப் போர்

என்பது ஒரு பொதுவான கருப்பொருளாகும்.]]  
**மூன்றாம் உலகப் போர்** (*World War III*) என்பது முதலாம் உலகப் போர் (1914–1918), இரண்டாம் உலகப் போர் (1939–1945) ஆகியவற்றின் பின்னர் ஏற்படும் என்று கருதப்படும் ஒரு கற்பனையான எதிர்கால உலகளாவிய சமராகும். அத்தகைய போரில், அதற்கு முன்பு நடந்ததைப் போலவே, அணு ஆயுதங்கள் அல்லது பிற பேரழிவு ஆயுதங்களைப் பயன்படுத்துவதோடு, அப்போரில் உலகின் அனைத்து பெரிய வல்லரசுகளும் ஈடுபடுவதாக இருக்கும் என்று பரவலாக கருதப்படுகிறது. இதனால் பேரழிவு, உயிர் இழப்பு போன்றவற்றில் முந்தைய அனைத்துப் போர்களையும் விஞ்சுவதாக இருக்கும் என்று பரவலாகக் கருதப்படுகிறது.  
1945 ஆம் ஆண்டு மன்காட்டன் திட்டத்தின் வழியாக அணு ஆயுதங்களை உருவாக்கி, இரண்டாம் உலகப் போரின் முடிவில் இரோசிமாவிலும் நாகசாக்கியிலும் அணுகுண்டு தாக்குதல்களில் அமெரிக்கா அவற்றைப் பயன்படுத்தியது. அப்போதிருந்து பெரும் அழிவை ஏற்படுத்தும் அணுசக்தி பேரழிவு மற்றும் நவீன மனித நாகரிகத்தின் முடிவு அல்லது மனித அழிவு ஆகியவை மூன்றாம் உலகப் போர் பற்றிய ஊகங்கள் மற்றும் புனைகதைகளின் பொதுவான ஒரு கருப்பொருளாக இருந்து வருகிறது. 1947 ஆம் ஆண்டு பனிப்போர் தொடங்கி 1949 ஆம் ஆண்டு சோவியத் ஒன்றியத்துக்கு அணு ஆயுதங்கள் பரவியதும், அதைத் தொடர்ந்து பல நாடுகள் அவற்றை கையகப்படுத்தியதும், மூன்றாம் உலகப் போரின் ஆபத்து அதிகரிக்க காரணமாயிற்று. பனிப்போரின் போது, உலகெங்கிலும் உள்ள இராணுவ மற்றும் குடிமைப் பணியாளர்களால் இந்த சாத்தியக்கூறு எதிர்பார்க்கப்பட்டு, வழக்கமான போர் முதல் முழுமையான அணு ஆயுதப் போர் வரையிலான சூழ்நிலைகளுக்கு ஏற்ப திட்டமிடப்பட்டிருந்தன. முழு அளவிலான அணு ஆயுதப் போரானது மோதலில் ஈடுபட்டுள்ள அனைத்து தரப்பினரையும் அழித்துவிடும் என்ற இரு தரப்புக்கும் உறுதியான அழிவு என்ற கோட்பாடு பரவலாக ஏற்றுக்கொள்ளப்பட்டது. அணு ஆயுதப் போர் ஏற்படும் சாத்தியமிருந்த போர்களில் கொரியப் போர், 1961 பெர்லின் நெருக்கடி, 1962 கியூபா ஏவுகணை நெருக்கடி, 1973 யோம் கிப்பூர்ப் போர் ஏபிள் ஆர்ச்சர் 83 ஆகியவை அடங்கும்.  
1991 ஆம் ஆண்டு பனிப்போர் முடிவடைந்ததிலிருந்து, பல்வேறு இராணுவ மோதல்கள், குறிப்பாக 2022 முதல் நடந்து வரும் உக்ரைன் மீதான உருசிய படையெடுப்பு, மேலும் அமெரிக்காவிற்கும் சீனாவிற்கும் இடையில் அதிகரித்து வரும் புவிசார் அரசியல் பதட்டங்கள் ஆகியவை மூன்றாம் உலகப் போருக்கான சாத்தியமான தூண்டுதல்களாகக் கருதப்படுகின்றன.
# மூன்றாம் உலகப் போர்

## சொற்பிறப்பியல்

### *டைம்* இதழ்

"மூன்றாம் உலகப் போர்" என்ற சொல்லை உருவாக்கியதாக இல்லையென்றாலும், இச்சொல்லை துவக்கத்தில் ஏற்றுக் கொண்டது *டைம்* இதழ் ஆகும். இச்சொல்லின் முதல் பயன்பாடு "தேசிய விவகாரங்கள்" பிரிவில் அதன் நவம்பர் 3, 1941 இதழில் (7, திசம்பர், 1941 அன்று பேர்ள் துறைமுகத்தின் மீதான யப்பானிய தாக்குதலுக்கு முந்தையது) "மூன்றாம் உலகப் போர்" என்ற தலைப்பில் இடம்பெற்றது.அது அமெரிக்காவிற்கு வந்திருந்த நாசி அகதி ஹெர்மன் ரோஷ்னிங் பற்றியதாகும். "மூன்றாம் உலகப் போரின் விதைகளை விதைக்கலாமா வேண்டாமா என்பதை 1943 அல்லது 1944 இல் எப்போதாவது முடிவு செய்வோம்" என்ற அப்போதைய அமெரிக்க துணைக் குடியரசுத் தலைவர் ஹென்றி ஏ. வாலஸின் கூற்றுகளைப் பற்றி, 22, மார்ச், 1943 அன்று வெளியான "வெளிநாட்டுச் செய்திகள்" பிரிவின் கீழ், டைம் இதழ் அதே தலைப்பான "மூன்றாம் உலகப் போர்?" என்ற தலைப்பை மீண்டும் பயன்படுத்தியது. 1944, 1945, 1946 ("பாக்டீரியா போர்"), 1947, 1948 ஆகிய தசாப்தங்களின் எஞ்சிய காலகட்டங்களில் "மூன்றாம் உலகப் போர்" என்ற வார்த்தையை டைம் தொடர்ந்து குறிப்பிட்டது. எடுத்துக்காட்டாக, 2015 ஆம் ஆண்டு "மூன்றாம் உலகப் போர் எப்படி இருக்கும்" என்ற தலைப்பிலான புத்தக விமர்சனத்தில், இந்த வார்த்தையைப் பயன்படுத்துவதில் *டைம்* தொடர்ந்து ஈடுபட்டு வருகிறது.
# பனிச்சிறுத்தை

## உயிரின வகைப்பாடும் பரிணாமமும்

### வகைப்பாடு

*பெலிசு அன்சியா* என்பது 1777ஆம் ஆண்டில் ஜோஹன் கிறிஸ்டியன் டேனியல் வான் ஸ்க்ரெபர் என்பவரால் பயன்படுத்தப்பட்ட பனிச்சிறுத்தையின் விலங்கியல் பெயர் ஆகும். கிழக்கு இந்தியா மற்றும் சீனாவில் பார்பரி கடற்கரையில் காணப்பட்ட பூனையினை ஜார்ஜஸ்-லூயிஸ் லெக்லெர்க், காம்டே டி பஃபன் குறித்து கூறிய கூற்றின் அடிப்படையிலாகும். நீண்ட மற்றும் தடித்த வால் கொண்ட ஆசிய பூனைகளுக்கு 1854ஆம் ஆண்டில் ஜான் எட்வர்டு கிரே *அன்சியா* என்ற பேரினப் பெயரினை முன்மொழிந்தார். 1830ஆம் ஆண்டில் கிறிஸ்டியன் காட்ஃபிரைட் எஹ்ரென்பெர்க்கால் முன்மொழியப்பட்ட *பெலிசு இர்பிசு* என்பது அல்தாய் மலைகளில் சேகரிக்கப்பட்ட ஒரு பெண் பனிச்சிறுத்தையின் தோலின் அடிப்படையிலானதாகும். பல சிறுத்தையின் (பா. பர்டசு) தோல்கள் முன்பு பனிச்சிறுத்தையின் தோல்கள் என தவறாக அடையாளம் காணப்பட்டதையும் இவர் தெளிவுபடுத்தினார். 1855ஆம் ஆண்டில் தாமஸ் ஹார்ஸ்ஃபீல்டால் முன்மொழியப்பட்ட *பெலிசு அன்சியோயிட்சு* என்பது நேபாளத்தைச் சேர்ந்த ஒரு பனிச்சிறுத்தையின் தோலாக கிழக்கிந்திய கம்பெனியின் அருங்காட்சியகத்தின் சேகரிப்பில் இருந்தது.  
"அன்சியா அன்சியா" என்பது 1930-ல் ரெஜினால்ட் இன்னஸ் போகாக் ஆசியாவிலிருந்து "பாந்தெரா" இனங்கள் தோல்கள் மற்றும் மண்டை ஓடுகளை மதிப்பாய்வு செய்தபோது பயன்படுத்தப்பட்டது. பனிச்சிறுத்தை மற்றும் சிறுத்தை தோல்களுக்கு இடையே உள்ள உருவ வேறுபாடுகளையும் இவர் விவரித்தார்.
2000ஆம் ஆண்டில் உருசிய விஞ்ஞானி ஒருவரால் முன்மொழியப்பட்ட பாந்திரா பைகலென்சிசு ரோமானி தெற்கு திரான்சுபைக்கலில் உள்ள பெட்ரோவ்சுக்-ஜபாய்கால்ஸ்கி மாவட்டத்தில் இருந்து அடர் பழுப்பு நிற பனிச்சிறுத்தை தோலின் அடிப்படையில் ஆகும்.
பனிச்சிறுத்தை நீண்ட காலமாக *அன்சியா* பேரினத்தின் கீழ் வகைப்படுத்தப்பட்டது. இனவரலாற்று ஆய்வு முடிவுகளின் அடிப்படையில் இது *பாந்தெரா* பேரினத்தின் கீழ்ப்படுத்தப்பட்டது.
2017 வசந்த காலம் வரை, இந்தச் சிற்றினத்தின் கீழ் துணையினங்களை அங்கீகரிப்பதற்கான எந்த ஆதாரமும் கிடைக்கவில்லை. ஒரு இனபுவியியல் பகுப்பாய்வின் முடிவின் அடிப்படையில் மூன்று துணையினங்கள் அங்கீகரிக்கப்பட்டது.
- *பா. அ. அன்சியா*, பாமிர் மலைகளின் எல்லை நாடுகள்
- *பா. அ. இர்பிசு*, மங்கோலியா
- *பா. அ. அன்சியோடெசு*, இமயமலை மற்றும் கிங்கா.  
இந்தக் கருத்திற்கு பல்வேறு ஆராய்ச்சியாளர்களால் எதிர்க்கப்பும் ஆதரவும் தெரிவிக்கப்பட்டது.
கூடுதலாக, அழிந்துபோன ஒரு துணையினமான பாந்திரா அன்சியா பைரெனாயிகா, 2022-ல் பிரான்சில் காணப்படும் பொருட்களின் அடிப்படையில் விவரிக்கப்பட்டது.